ועדת החינוך, התרבות והספורט, כנסת 18, פרוטוקול מספר 132, 2010-01-04 11:00

זבולון אורלב: אני מתכבד לפתוח את הישיבה החגיגית של ועדת החינוך, התרבות והספורט שמוקדשת היום לציין 80 שנה להיווסדה של תנועת בני עקיבא, תנועת הציונות הדתית, תנועת תורה ועבודה שהם כידוע שאיפת בני עקיבא גם אם אומרים את זה בלי תווים.

זבולון אורלב: ראשית אני רוצה לברך ולהודות ליושב ראש הכנסת שמכבד אותנו בהשתתפותו וגם את שר החינוך גדעון סער וגם את שר המדע והטכנולוגיה הרב דניאל הרשקוביץ, סגנית השר, ועוד חברי כנסת שיגיעו בהמשך.

זבולון אורלב: אנחנו מציינים 80 שנה כיוון שתנועת בני עקיבא השפיעה רבות לעצב את מפת מדינת ישראל לא רק בגבולות הפיזיים אלא גם הגבולות הערכיים, המוסריים, המשמעות של מדינת ישראל כמדינה יהודית.

זבולון אורלב: אני החלטתי לבוא היום עם חולצת התנועה כי הייתי גם חניך, גם מדריך, גם קומונאר, וגם חבר מליאת ההנהלה הארצית לשעבר.

זבולון אורלב: אני מרגיש שבני עקיבא זה גן שנוסף לך לכל הגנים לכל הגנים שאתה מקבל בתורשה מההורים שלך.

זבולון אורלב: פעם בני עקיבא תמיד בני עקיבא.

זבולון אורלב: זה לא עוזב אותך ואתה הולך עם זה כל חייך ובני עקיבא בעיני זה לאהוב את התורה, את העם ואת הארץ ולגלות מסירות אין קץ להשיג את היעדים.

זבולון אורלב: להיות בני עקיבא פירשו להיות ציוני דתי, להיות דתי לאומי, להבין כי מדינת ישראל היא ראשית צמיחת גאולתנו.

זבולון אורלב: יש לה משמעות גדולה לא רק להתפלל לשלומה ולשלום חיילה אלא לפעול ולהשתתף בחיזוקה ללא כל תנאים.

זבולון אורלב: להיות חלק מבני עקיבא פירושו של דבר להתנדב כדי למלא משימות הן ברמת הפרט, "ואהבת לרעך כמוך", הן ברמת הקהילה והן ברמת העם.

זבולון אורלב: על כן אנחנו מתכנסים היום.

זבולון אורלב: אני מברך גם את המזכ"לים לשעבר שהגיעו אלינו ואת כל משפחת בני עקיבא הרחבה.

זבולון אורלב: אנחנו נפתח בסרט קצר מאוד על בני עקיבא ולאחר מכן אנחנו נתחיל עם הברכות.

זבולון אורלב: (הקרנת סרט) אני רוצה להעביר את רשות הדיבור לשר החינוך.

זבולון אורלב: מאחר ואנחנו עוסקים בחזית הרחבה של כל מערכת החינוך הפורמאלית שר החינוך ידע להדגיש ולהגדיר משימה מאוד מיוחדת בכל מה שקשור בחינוך הערכי וראה בתנועות הנוער מוקד חשוב וכבר היה כאן שבוע תנועות הנוער.

זבולון אורלב: הדבר הזה בא לידי ביטוי באמצעים, במשאבים.

זבולון אורלב: אני מוסר את רשות הדיבור לשר החינוך גדעון סער.

זבולון אורלב: בבקשה.

גדעון סער: תודה אדוני היושב ראש.

גדעון סער: מכובדי, יושב ראש הכנסת, ראובן ריבלין, אני רוצה לציין את החלטתך ששינתה נוהג.

גדעון סער: אני זוכר את פעולתך למען תנועות הנוער כחבר ועדת הכספים בעבר.

גדעון סער: פעולתך מבטאת את הגישה הנכונה מבחינה ציבורית לערכיות של תנועות הנוער.

גדעון סער: ברכות על כינוס הישיבה הזאת.

גדעון סער: אנחנו עושים דבר קטן וסמלי להוקיר תנועה שהתפקיד החברתי שלה הוא תפקיד אדיר.

גדעון סער: שר המדע, ידידי, דני הרשקוביץ, סגנית השר לענייני גמלאים, ד"ר לאה נס, חברי הכנסת, יושב ראש ישיבות בני עקיבא, חבר הכנסת לשעבר הרב חיים דרוקמן, מזכ"ל בני עקיבא הרב בני ליכטהיילר, הנהגת תנועת בני עקיבא, בוגרים, מדריכים וחניכים, אנחנו צריכים לראות את האירוע היום בכמה הקשרים.

גדעון סער: הראשון, ההקשר של תנועות הנוער בכללותם.

גדעון סער: אני רואה בחיזוק תנועות הנוער מפתח ליכולת לחולל שינוי חברתי במדינת ישראל.

גדעון סער: תנועת הנוער מבטאת ערכים של מעורבות חברתית ושל נתינה למול התרבות של "מגיע לי" ו"בא לי".

גדעון סער: זאת אומרת האינדיבידואליזם במימד הכי קיצוני שלו.

גדעון סער: אני אומר את זה כמעט מדי שבוע.

גדעון סער: אם דנים באלימות, אם דנים באלכוהול, לחזק את תנועות הנוער יתרום יותר מכל קמפיין או מכל חוק.

גדעון סער: המדריך יש לו השפעה לא פחותה מאשר מורה או הורה.

גדעון סער: שנית, התרומה המיוחדת של בני עקיבא שבאה לידי ביטוי ברעיון של תורה ועבודה.

גדעון סער: בשילוב הזה תלוי היום עתיד המדינה.

גדעון סער: התנועה גדלה כל הזמן, במשך 8 עשורים, כבר דורות שמחנכים על הערכים האלה.

גדעון סער: מימד הממלכתיות חשוב מאוד.

גדעון סער: יש היום זרמי עומק בחברה הישראלית, גם בציונות הדתית שמתרחקים מהרעיון העיקרי הזה.

גדעון סער: בשמירה על הרוח של בני עקיבא יש חשיבות רבה ביותר.

גדעון סער: החברה הישראלית מאוד מקוטבת והגישה הממלכתית היא מפתח לשמור על החישוקים החברתיים.

גדעון סער: דבר נוסף, כולם יודעים שבוגרי בני עקיבא תורמים בכל התחומים של העשייה, החינוך, הצבא, קליטת העלייה, ההתיישבות, ערי הפיתוח, האקדמיה תורמים תרומה נכבדה.

גדעון סער: בשנים האחרונות יש חיזוק משמעותי למימד החברתי בפעילות.

גדעון סער: אם זה שבטים שנותנים מענה לחניכים עם צרכים מיוחדים, שילוב של בני עלייה מאתיופיה, פעילות בשכונות, מעורבות במאבקים חברתיים.

גדעון סער: הגענו לשלב בתולדות המדינה שהסולידאריות החברתית והלכידות החברתית בסכנה.

גדעון סער: בסופו של דבר את התוצאות של הפעילות שלכם ושל קודמיכם אנחנו רואים היום בכל התחומים.

גדעון סער: בצה"ל, בשירות לאומי, קצונה, מפעלים כמו שנת שירות ומכינות קדם צבאיות, גרעינים בערי פיתוח, התיישבות בכל רחבי ארץ ישראל.

גדעון סער: בני עקיבא היא תנועה מובילה היום.

גדעון סער: יישר כוח.

זבולון אורלב: תודה רבה לשר החינוך.

זבולון אורלב: אני ממש רוצה להודות לך.

זבולון אורלב: עבדתי עם שרי חינוך רבים.

זבולון אורלב: החשיבות ששר חינוך מייחס לתנועת נוער היא משב רוח רענן.

זבולון אורלב: אני משבח את הגישה הזאת.

זבולון אורלב: המברך הבא הוא השר דניאל הרשקוביץ, שר המדע והטכנולוגיה, בבקשה.

דניאל הרשקוביץ: מאחר ויושב ראש הכנסת התיר זאת אז אנחנו סוטים היום מהפרוטוקול ופותחים ברשות מורנו ורבנו הרב דרוקמן, יושב ראש הכנסת ראובן ריבלין וחבר הכנסת אורלב, ידידי שר החינוך שר החינוך גדעון סער, חברי כנסת, מזכ"ל בני עקיבא, רבנים, אורחים, חניכים.

דניאל הרשקוביץ: לכל ישיבה יש הגוון שלה.

דניאל הרשקוביץ: ובדרך כלל מי שנותן את הגוון הוא ראש הישיבה.

דניאל הרשקוביץ: האמרה הידועה בירושלמי, ברכות פרק ג', הלכה ג' אומר שם רבי עקיבא "ואהבת לרעך כמוך זה כלל גדול בתורה".

דניאל הרשקוביץ: זה כלל שקשה לקיימו.

דניאל הרשקוביץ: לא רק ואהבת אלא כמוך, כמו שאתה אוהב את עצמך.

דניאל הרשקוביץ: קשה מאוד.

דניאל הרשקוביץ: והנה רבי עקיבא במחלוקת עם בן זומא אומר הלכה מפתיעה.

דניאל הרשקוביץ: המשנה אומרת, "שניים שהיו מהלכים במדבר וביד אחד מהם קיתון של מים, והקיתון הזה מספיק להציל את חייו רק של אדם אחד.

דניאל הרשקוביץ: אם מחלקים את המים ביניהם שניהם מתים".

דניאל הרשקוביץ: בנושא הזה חולקים בן זומא ורבי עקיבא מה צריך לעשות.

דניאל הרשקוביץ: בן זומא אומר: "מוטב ישתו שניהם ואל יראה אחד במות חברו.

דניאל הרשקוביץ: " רבי עקיבא דרש: "וחי אחיך עימך.

דניאל הרשקוביץ: " אומר חייך קודמים לחיי חברך.

דניאל הרשקוביץ: רבי עקיבא מלמד אותנו לימוד גדול.

דניאל הרשקוביץ: זה לא המדרש עיקר אלא המעשה.

דניאל הרשקוביץ: בדיבורים אנחנו יכולים להפליג למחוזות רחוקים.

דניאל הרשקוביץ: אומר רבי עקיבא, לא דורשים ממך להיות נדיב בתיאוריה.

דניאל הרשקוביץ: מה שדורשים ממך זה להיות אדם גדול במעשים היומיומיים.

דניאל הרשקוביץ: אין הקב"ה נותן גדולה לאדם עד שבודקו בדבר קטן.

דניאל הרשקוביץ: תנועת בני עקיבא היא תנועה גדולה בגלל הפעילות היומיומית שלה.

דניאל הרשקוביץ: זו התנועה שיצקה את התוכן למצע הציונות הדתית כפי שניסח את זה בזמנו הרב ריינס, תורת ישראל, עם ישראל, ארץ ישראל.

דניאל הרשקוביץ: מקפידים על התורה ועל אותה חברות ועזרה הדדית אמיתית.

דניאל הרשקוביץ: כמובן בישוב ארץ ישראל.

דניאל הרשקוביץ: זו הגדלות של התנועה.

דניאל הרשקוביץ: אני גאה מאוד להיות בוגר בני עקיבא.

דניאל הרשקוביץ: פעם בני עקיבא תמיד בני עקיבא.

דניאל הרשקוביץ: אני משבט "יחדיו".

דניאל הרשקוביץ: והלוואי ותזכה התנועה להפיץ את אור התורה.

זבולון אורלב: תודה רבה.

זבולון אורלב: אנחנו נתברך בברכות של חברי הכנסת באמצעות סרט.

זבולון אורלב: אגב יש 16 חברי כנסת ושרים שהם בוגרי בני עקיבא שמכהנים בכנסת הנוכחית.

זבולון אורלב: (הקרנט סרט) תנועת בני עקיבא מגלמת בתוכה את הרעיון של הציונות הדתית.

זבולון אורלב: סך הכול מדובר בתנועה רוחנית חדשה שלפני 108 שנים איש לא ידע עליה.

זבולון אורלב: החיבור בין מדינה לתורה הוא חידוש גדול.

זבולון אורלב: כמו כל תנועה חדשה היו צריכים להתחיל הכול מהתחלה.

זבולון אורלב: ואכן בני עקיבא שנוסדה בתרפ"ט על ידי יחיאל עליאש בירושלים היא תנועה שהולידה כמעט את כל מפעלי הציונית הדתית.

זבולון אורלב: התנועה הוקמה בחסות הסתדרות הפועל המזרחי.

זבולון אורלב: היא גם היתה מעורבת בקיבוץ הדתי.

זבולון אורלב: לאחר מכן ישיבות ההסדר וכל יתר מפעלי החברה והחינוך.

זבולון אורלב: היו בעם היהודי הרבה מאוד תנועות אידיאולוגיות.

זבולון אורלב: בני עקיבא ידעה להפוך את הרעיונות למציאות.

זבולון אורלב: ידעה לתרגם את ארון הספרים המדהים למציאות ציונית דתית.

זבולון אורלב: אחד המנהיגים הבולטים כיום בתנועה הוא הרב דרוקמן ואני מתכבד לתת לך את רשות הדיבור.

חיים דרוקמן: אדוני יושב ראש הכנסת, שר החינוך, שר המדע, אדוני יושב ראש הוועדה, מוריי ורבותיי, אני לא יכול שלא להגיד את האמת שאני יושב פה נרגש.

חיים דרוקמן: באמת.

חיים דרוקמן: זה אירוע.

חיים דרוקמן: בשמחת בית השואבה מספרת הגמרא שהיו מעגלים ורקדו ריקודים והשמיעו שירים.

חיים דרוקמן: מעגל אחד השמיע שיר: אשריי ילדותנו שלא ביישה את זקנתנו.

חיים דרוקמן: באמת אשרי התנועה הצעירה שלא מביישת אותנו.

חיים דרוקמן: גילוי נאות, אני הצטרפתי לבני עקיבא לפני 64 שנה בתש"ו.

חיים דרוקמן: מאז ועד היום, הרי זה אל יאומן.

חיים דרוקמן: גידול בכמות ובאיכות.

חיים דרוקמן: כשעבדתי בהנהלה הארצית הכרתי כל אחד.

חיים דרוקמן: מה מדובר כיום?

חיים דרוקמן: עשרות אלפים.

חיים דרוקמן: הנוער הוא תפארתנו.

חיים דרוקמן: במשך השנים התנועה הזו גידלה דורות על דורות.

חיים דרוקמן: כשמדליקים את המשואה ביום העצמאות – לתפארת מדינת ישראל.

חיים דרוקמן: בני עקיבא הם מופת אישי במוסריותם, באישיותם.

חיים דרוקמן: זה דבר אדיר.

חיים דרוקמן: אני רוצה להדגיש את הערך של תנועת נוער.

חיים דרוקמן: תנועת נוער זה מעיין ששואבים ממנו אידיאליזם.

חיים דרוקמן: כבר נאמר כאן עם ישראל בארץ ישראל על פי תורת ישראל.

חיים דרוקמן: ההתחברות לעם ישראל על כל חלקיו.

חיים דרוקמן: גם של אלה שאנחנו חולקים עליהם.

חיים דרוקמן: אנחנו לא מוותרים על אף חלק מעם ישראל.

חיים דרוקמן: בשום פנים ואופן לא.

חיים דרוקמן: כל הגוונים.

חיים דרוקמן: בני עקיבא מתחנכים לתורה השלמה.

חיים דרוקמן: מצוות שבין אדם למקום, מצוות שבין אדם לחברו ומצוות שבין אדם לעמו, ארצו ומדינתו.

חיים דרוקמן: גם אלה מצוות.

חיים דרוקמן: בתקופת הגלות לא היו לנו מוות כאלו אבל הן חלק של התורה.

חיים דרוקמן: זה קשור לשירות בצבא וכו'.

חיים דרוקמן: לא במקרה שחניכינו מתנדבים ונמצאים בכל החילות.

חיים דרוקמן: פרסמו לאחרונה על בתי הספר שמהם באים החיילים הקרביים ביותר, 5 מהם הם של בני עקיבא.

חיים דרוקמן: אותו דבר לגבי ארץ ישראל.

חיים דרוקמן: היינו הך.

חיים דרוקמן: אנחנו בעד שלמותה.

חיים דרוקמן: בבני עקיבא גם אם יש חילוקי דעות הכול זה לשם שמיים.

חיים דרוקמן: אין שום נגיעות צדדיות.

חיים דרוקמן: אני רוצה להגיד רק עוד דבר אחד.

חיים דרוקמן: בעזרת השם בני עקיבא ימשיכו בדרכם, יתרמו למדינת ישראל בתחום הרוחני, בתחום ההתיישבותי.

חיים דרוקמן: איך אמרנו בשבת האחרונה בתום קריאת התורה, חזק חזק ונתחזק.

זבולון אורלב: תודה רבה לרב דרוקמן שכולנו רואים בו את מורה הדרך לתנועה.

זבולון אורלב: רק בימים האחרונים הוביל את ישיבות ההסדר להחלטה משותפת.

זבולון אורלב: יישר כוח הרב דרוקמן.

זבולון אורלב: עכשיו נציגי התנועה ידברו על חיי התנועה.

זבולון אורלב: נתחיל עם נציג שבט יובל, עומר להט מסניף שוהם.

עומר להט: שלום.

עומר להט: קוראים לי עומר להט.

עומר להט: אני בן 15 ואני לומד בבית ספר בראשון לציון.

עומר להט: לפני 4 שנים הגעתי לשוהם ומצאתי אם עצמי משועמם.

עומר להט: ילדים בגילי משחקים כדורגל, מה שילדים עם מוגבלויות לא יכולים לעשות.

עומר להט: למזלי הרב הגיעו אלי מדריכי שבט יובל של בני עקיבא והציעו לי להצטרף.

עומר להט: מאז שאני שם אני נהנה מכל הפעילויות.

עומר להט: אנחנו גם יוצרים חברויות מחוץ לשעות הפעילות.

עומר להט: אני באמת מודה לבני עקיבא ובעיקר לשבט יובל.

עומר להט: אז תודה רבה.

זבולון אורלב: תודה רבה.

זבולון אורלב: שבטי יובל נועדו לתת מענה לבעלי צרכים מיוחדים.

זבולון אורלב: יש בבני עקיבא גם גרעיני משפחות.

זבולון אורלב: אחד מהגרעינים נמצא ביהוד.

זבולון אורלב: יאיר, ספר על גרעיני המשפחות של בני עקיבא.

יאיר גבלינגר: אני גר ביהוד.

יאיר גבלינגר: הקמנו את הגרעין הראשון למשפחות של בני עקיבא.

יאיר גבלינגר: בהמשך הוקם גם גרעין בבת ים ובבאר שבע.

יאיר גבלינגר: יש לנו שתי מטרות: לחזור למצב הקהילתי, לחזור לעם, למנוע ניכור, לעבוד בפריפריה.

יאיר גבלינגר: והצד השני הגשמה בוגרת של בני עקיבא בצד העשייה הקהילתי חברתי.

זבולון אורלב: תודה רבה.

זבולון אורלב: גרעיני המשפחות זה דבר חדש וזה מצליח.

זבולון אורלב: פרויקט השחר.

זבולון אורלב: אדון ובו הצעיר.

תלמיד: אני בתנועה כבר 8 שנים מאז שאני בכיתה ט'.

תלמיד: אנחנו עובדים עם יהודי אתיופיה בשכונות.

תלמיד: הרציונאל הוא לבנות את התלמידים שנמצאים בבתי הספר.

תלמיד: מתוך אותה בנייה לצאת לשכונות ולפעול בהן.

תלמיד: אנחנו מקבלים השראה מהרב קוק.

תלמיד: אנחנו בפרויקט לא באים לתושבים מעמדה של התנשאות.

תלמיד: אנחנו משתדלים לגעת בבני אדם ולאתגר אותם.

תלמיד: השילוב הגדול הזה תורה ועבודה אנחנו מאמצים אל ליבנו.

תלמיד: אנו מקרבים 5ת היד באזור הלב עם הסמל של התנועה.

זבולון אורלב: גרעין יונתן, נפגשנו איתו לאחרונה כאן בכנסת כשניהלנו מאבק מאוד קשה נגד הכוונה למכור את קרקעות המדינה לצמיתות.

זבולון אורלב: ראינו פה בכנסת קואליציה מדהימה של השומר הצעיר יחד עם בני עקיבא כדי לשכנע את חברי הכנסת.

זבולון אורלב: לפחות בסיבוב הראשון הצלחנו.

זבולון אורלב: לאחר מכן ראינו את גרעין יונתן כאשר יצאו שמיניסטים בעצומה שתומכת בהשתמטות בצה"ל.

זבולון אורלב: אז גרעין יונתן ארגן במהירות הבזק עצומה של 1200 שמיניסטים וביוזמתם ביקשו לבוא לכנסת ולמסור את העצומה לי כדי לבטא את העמדה שהם רוצים לראות את כל הנוער מתגייס לצה"ל.

זבולון אורלב: אנחנו מקדמים בברכה עוד בוגר התנועה שלנו, חבר הכנסת איתן כבל.

זבולון אורלב: אז נופר בבקשה.

נופר גואל: נולדתי וגדלתי בשכונת שפירא בדרום תל אביב.

נופר גואל: הקשר שלי לבני עקיבא התחיל כחניכה בסניף אחר כך כמדריכה וכחברה בגרעין יונתן.

נופר גואל: היום אני קומונארית שנה שנייה בסניף פרדס חנה.

נופר גואל: גרעין יונתן הוא תוכנית לפיתוח מנהיגות לבני נוער בשכונות שמתחיל לפעול בכיתה ט'.

נופר גואל: הפעילות מתרכזת באזור השפלה, המרכז והדרום.

נופר גואל: מגרעין יונתן קיבלתי את הכוח להאמין בעצמי.

נופר גואל: השינויים הקטנים שאנחנו עושים הם אלה שישפיעו על החברה בישראל בכללה.

נופר גואל: בגרעין יונתן לא רק מדברים אמונה אלא גם מאמינים ומפתחים מנהיגים.

זבולון אורלב: תודה רבה.

זבולון אורלב: אנחנו עכשיו נכבד את מזכ"ל התנועה שלנו את הרב בני נחטל.

בני נחטל: מכובדי, הרב דרוקמן, יושב ראש הוועדה, שר המדע פרופר' הרשקוביץ, חבר הכנסת לשעבר ניסן סלומינסקי, מזכ"ל בני עקיבא העולמי זאב שוורץ, מזכ"ל הקיבוץ הדתי נחמיה רפל , מזכיר הפועל המזרחי מר אבטבי, אלחנן, איתן מור יוסף, אלחנן גלאט, יוחנן בן יעקב.

בני נחטל: חברי הכנסת, חברי המליאה, אורחים, בוגרים, פעילי פורום מורים, חניכי בני עקיבא, מדריכים, כמובן ידידיי הפעילים, עירית דרוק מנהלת מחלקת תנועת הנוער, חברנו ממתן, וכל האורחים הנכבדים.

בני נחטל: שמחנו מאוד לקיום האירוע דווקא בכנסת בגלל הממלכתיות.

בני נחטל: כשאתה יוצר מהפכות אז גם נוצרות מחלוקות.

בני נחטל: רבים מאיתנו כאן התנועה של בני עקיבא שינתה להם את החיים.

בני נחטל: אני זכיתי כמי שהוריו עברו את השואה.

בני נחטל: זכינו אנחנו הילדים שיתקיים בנו הפסוק, "והשיב לבבות הבנים, ולב בנים על אבותם.

בני נחטל: " בבני עקיבא יש חברי קיבוצים ויש חברים בהתיישבות בגב ההר.

בני נחטל: יש שני שבטים, שבט הגבורה והשנה שבט להבה.

בני נחטל: "ככוחי אז כוחי עתה".

בני נחטל: זו ההזדמנות שלי להודות לשותפים שלנו לאורך כל הדרך.

בני נחטל: תודה רבה.

זבולון אורלב: חברת הכנסת ציפי חוטובלי בוגרת הסניף ברחובות.

זבולון אורלב: גם היית שליחת בני עקיבא באטלנטה.

זבולון אורלב: בבקשה.

ציפי חוטובלי: אני נרגשת.

ציפי חוטובלי: אני רוצה לברך את כבוד הרב דרוקמן וגם היה חבר בכנסת ישראל.

ציפי חוטובלי: אומרים שלושה שותפים באדם, אביו, אימו והקדוש ברוך הוא.

ציפי חוטובלי: בפרפראזה שלושה שותפים באדם, בית הספר שלו, המשפחה שלו ותנועת הנוער שלו.

ציפי חוטובלי: העיצוב של האדם בתקופת הנעורים נגזר הרבה מהתנועה.

ציפי חוטובלי: זה מקום שמוציא אותך מהד' אמות של עצמך.

ציפי חוטובלי: להתנדב, להדריך.

ציפי חוטובלי: בבני עקיבא למדנו איך הופכים עולם ערכי לעולם מעשי.

ציפי חוטובלי: בני עקיבא זה סיפור חברתי גדול גם דרך הגרעינים התורניים, גם דרך הדאגה לפריפריה, גם דרך הפעילות החינוכית.

ציפי חוטובלי: אני בוגרת אולפנה של בני עקיבא.

ציפי חוטובלי: זה מודל שראוי לחיקוי.

זבולון אורלב: תודה רבה.

זבולון אורלב: חבר הכנסת כבל.

איתן כבל: חברים וידידים, חברי הכנסת, שר מכובד, מזכ"ל התנועה.

איתן כבל: נהניתי מכל רגע כשהייתי בתנועה.

איתן כבל: הייתי בשבט כיסופים.

איתן כבל: הייתי בפרדס חנה.

איתן כבל: יש לי רק דברים טובים לומר.

איתן כבל: אם יש איש שטבע בי את חותמו יותר מכל אדם אחר היה הרב יהושע יוגל.

איתן כבל: חלק גדול ממה שאני גם כשליח ציבור הם פועל יוצא של אותו רב והישיבה התיכונית.

איתן כבל: אלה הדברים שהשפיעו על מהלך חיי.

איתן כבל: גם אלה שלא המשיכו להיות שומרי מצוות לקחו איתם אל החיים מטענים עודפים עצומים.

איתן כבל: אני מכיר זאת על עצמי.

איתן כבל: תנועת בני עקיבא הוציאה מקרבה אנשים יוצאים מן הכלל.

איתן כבל: אני מאחל לכם שתמשיכו ותעלו מעלה ואני ביכולתי הדלה אסייע בכל נושא ובכל עניין הנוגעים לבני עקיבא.

איתן כבל: הלוואי שתנועות נוספות תמצאנה את החיבור הנכון בין הרוח ובין המעשה כפי שאתם מצליחים לעשות.

זבולון אורלב: תודה רבה.

זבולון אורלב: חברת הכנסת יוליה שמאלוב ברקוביץ.

יוליה שמאלוב-ברקוביץ: אני קצת מקנאה כי לא היתה לי הזכות להיות בבני עקיבא.

יוליה שמאלוב-ברקוביץ: מי ששואל מה האג'נדה שלי, אני אומרת שהאג'נדה שלי זה ללכד את העם.

יוליה שמאלוב-ברקוביץ: בני נוער שלא הולכים לתנועת נוער יוצאים נפסדים.

יוליה שמאלוב-ברקוביץ: יישר כוח.

יוליה שמאלוב-ברקוביץ: אני פה בשבילכם.

יוליה שמאלוב-ברקוביץ: כן תרבו אמן.

זבולון אורלב: עכשיו ניתן את רשות הדיבור לראש ישיבת הסדר אחת הרב שנדוול.

הרב אליעזר שנוולד: ברשותכם, חברי כנסת, הרבנים, המזכ"לים, הסיפור הבא שאני הולך לספר אולי משקף את הכול.

הרב אליעזר שנוולד: בדרך ממודיעין לכאן דיברתי עם אבי לכאן.

הרב אליעזר שנוולד: אמרתי לו שאני נוסע לישיבה חגיגית של בני עקיבא בכנסת.

הרב אליעזר שנוולד: הוא אמר, תגיד שאתה דור שלישי של בני עקיבא.

הרב אליעזר שנוולד: אבא שלי היה חבר בני עקיבא בהונגריה, ואחרי אושוויץ בתנועת הבריחה שהביאה את הנוער דרך בני עקיבא לארץ.

הרב אליעזר שנוולד: היום הבנים והבנות שלי הם מדריכים בבני עקיבא.

הרב אליעזר שנוולד: אני רוצה להביע הוקרה למפעל היקר החשוב והקדוש הזה.

הרב אליעזר שנוולד: אחי מאיר השם יקום דמו היה חניך בני עקיבא.

הרב אליעזר שנוולד: ליד קברו של אחי מאיר יש את הקבר של נועם יהודה שגם הוא חניך בני עקיבא שנהרג במלחמת שלום הגליל.

הרב אליעזר שנוולד: יש מעורבות של בני עקיבא בכל התחומים החברתיים בישראל.

הרב אליעזר שנוולד: לא נטפח לעצמנו על השכם אלא בענווה רבה נמשיך בנשיאת האלונקה הזאת, נשיאת המשא הזה, קדימה, בעזרת השם.

הרב אליעזר שנוולד: יישר כוח.

זבולון אורלב: תודה רבה.

זבולון אורלב: יוחנן בן יעקב מזכ"ל לשעבר, בן כפר עציון.

יוחנן בן יעקב: כשהייתי מזכ"ל מוניתי לבקשת אנשי השומר הצעיר כיושב ראש מועצת תנועות הנוער בישראל.

יוחנן בן יעקב: כשהיו החלופין אמר לי מזכ"ל הנוער העובד, יוחנן אתה לא לוקח את זה ממישהו שרחוק ממך.

יוחנן בן יעקב: אני הייתי בוגר בני עקיבא.

יוחנן בן יעקב: לימים יצאתי לשליחות בברית המועצות.

יוחנן בן יעקב: ראש המשלחת שם היה חיים צ'סלר.

יוחנן בן יעקב: הוא אמר לי כי אנחנו מאותו בית מדרש.

יוחנן בן יעקב: צריך לומר לנוער של בני עקיבא שהוא מצליח להתמודד עם המציאות כמעט בלתי אפשרית שמציג לו הציבור הבוגר הציוני דתי.

יוחנן בן יעקב: אנחנו צריכים לשמור על חישוקים של ציונות דתית שיש בה גם משהו מאחד.

יוחנן בן יעקב: זה האתגר הגדול שהנוער מציב למבוגרים.

זבולון אורלב: תודה.

זבולון אורלב: אלחנן גלאט, איש עופרה בבקשה.

אלחנן גלאט: אני מברך על היוזמה לכנס ישיבה חגיגית בכנסת.

אלחנן גלאט: זו התרוממות רוח בעשייה האפורה היומיומית.

אלחנן גלאט: ברכות למורנו הרב דרוקמן, השרים וחברי הכנסת שהיו שותפים.

אלחנן גלאט: אני שימשתי כמזכ"ל בני עקיבא והדבר הזה מתחיל בעובדה שזכינו להיות גדלים בדור שההורים היו חברי בני עקיבא והילדים שלנו ממשיכים את הדרך.

אלחנן גלאט: אני שמח להמשיך בשירות התנועה בעשייה החינוכית של הישיבות והאולפנות של בני עקיבא.

אלחנן גלאט: זה ראוי לציון שתנועה הצליחה לבנות מפעל של 60 מוסדות חינוך, 20 אלף תלמידים, עשרות אלפי בוגרים.

אלחנן גלאט: לעיתים אומרים לי המחויבות לארץ ישראל באה על חשבון המחויבות לעם ישראל.

אלחנן גלאט: אני רואה את חברי בני עקיבא רואים כמרקם אחד כמחויבות אחת למען ההתיישבות בכל מקום, בגליל ובנגב וביהודה ושומרון כמקשה אחת.

אלחנן גלאט: בכל חבלי ארץ ישראל.

אלחנן גלאט: בעזרת השם נעשה ונצליח.

זבולון אורלב: תודה רבה.

זבולון אורלב: איתן מור יוסף איש רמת הגולן בבקשה.

איתן מור יוסף: ברשות מורי ורבותי, ברשות הרב, יושב ראש הוועדה, השרים, חברי הכנסת, כל החברים, אני הצטרפתי לבני עקיבא בכיתה ח'.

איתן מור יוסף: היינו משפחה דתית בירושלים.

איתן מור יוסף: רמות איילון המדריך היה המדריך שחיבר אותי לתנועה והשפיע עלי רבות.

איתן מור יוסף: אחרי זה היו המדריכים והקומנארים בבחינת "משכני אחריך נרוצה.

איתן מור יוסף: " אנחנו לא משהו פרטי אלא משהו ארצי ועולמי.

איתן מור יוסף: אנחנו שליחים של משהו גדול, ממלכתי.

זבולון אורלב: אחרון הדוברים חבר הכנסת אורי אורבך.

אורי אורבך: (קורא שירי ילדים).

זבולון אורלב: ועדת החינוך, התרבות והספורט מוקירה את תנועת הנוער בני עקיבא בישראל בהגיעה לגבורות 80 שנה ומעריכה את הישגיה בתחום החינוך לערכים ציונים דתיים והצלחותיה המרשימות ביישום רעיון תורה ועבודה בחיי המדינה, הקהילה והפרט.

זבולון אורלב: הוועדה רשמה לפני בסיפוק רב את דיווחי ראשי התנועה וחבריה על המפעלים התורניים והחברתיים המיוחדים שהתנועה מקיימת ובכללם שבטי יובל, יונתן, השחר וגרעיני המשפחות.

זבולון אורלב: הוועדה מברכת את ראשי התנועה, מדריכיה וחניכיה בהמשך פעילות חינוכית ותורנית להפצת רעיונות משנת הציונות הדתית בקרב העם כולו ובייצוב זהותה של מדינת ישראל כמדינה יהודית ודמוקרטית, ההתיישבות בכל מרחביה וקביעת גבולותיה.

זבולון אורלב: הוועדה מחזקת את ידי התנועה בחינוכה לממלכתיות ושמירת עוצמתה של מדינת ישראל.

זבולון אורלב: כה לחי.

זבולון אורלב: השם עימכם.

זבולון אורלב: יברככם השם.

זבולון אורלב: ונסיים בשירת יד אחים.

זבולון אורלב: המנון התנועה.

זבולון אורלב: (שירה)